London Company

**London Company** (også kalt for **Charter of the Virginia Company of London**) var et engelsk aksjeselskap som ble etablert i 1606 ved kongelig charter av kong Jakob I av England med det formål å etablere kolonibosetninger i Nord-Amerika.

Territoriet bevilget til London Company omfattet kysten av Nord-Amerika fra 34. nordlige breddegrad (Cape Fear) nord til 41. nordlige breddegrad (Long Island Sound). Som en del av Virginia Company eide London Company en stor del av kysten langs Atlanterhavet og innlandet av Canada. Selskapet fikk tillatelse ved sin charter å etablere en bosetning på 260 km² innenfor dette området. Andelen av selskapets territorium nord for 38. nordlige breddegrad ble delt med Plymouth Company med den felles avtale at ingen av selskapene skulle opprette en koloni innenfor 100 miles (161&nbsp;km) av hverandre. London Company var ansvarlig for etableringen av bosetningen av Jamestown, den første permanente engelske bosetningen i Nord-Amerika i 1607.

London Company gjorde landgang den 26. april 1607 ved den sørlige enden av munningen av bukten Chesapeake Bay og som de døpte Cape Henry, nær dagens Virginia Beach. De besluttet å flytte leiren og den 4. mai 1607 etablerte de bosetningen Jamestown ved elven James rundt 64&nbsp;km oppstrøms fra munningen av Chesapeake Bay. Senere i 1607 etablerte Plymouth Company sin Popham-koloni i dagens Maine, men den ble oppgitt etter rundt et år. Ved 1609 hadde Plymouth Company blitt oppløst. Som et resultat av avviklingen ble charteret for London Company endret med en ny kongelig bevilgning som strakte seg fra «hav-til-hav» av det tidligere delte området mellom 38. og 40. breddegrad. Det ble forbedret i 1612 til også å omfatte det nye territoriet av Somers Isles, det vil si dagens Bermuda.

London Company slet økonomisk og tilsvarende med mangel på arbeidskraft i Virginia-kolonien. Dets profitt bedret seg søtere kultivering av tobakk enn den innfødte varianten og det ble med hell eksportert fra Virginia som kontantavling i 1612. I 1624 mistet selskapet sitt charter, og Virginia ble en kongelig koloni. Selskapets avlegger, The London Company of The Somers Isles, var i operasjon til 1684.

## Referanser


## Litteratur
* Craven, Wesley Frank (1932): *Dissolution of the Virginia Company: The Failure of a Colonial Experiment*, New York: Oxford University Press
* Craven, Wesley Frank (1957): *The Virginia Company of London, 1606-1624*, University Press of Virginia, Charlottesville, Virginia. ISBN 0-8063-4555-1
* Hatch, Jr., Charles E. (1979): *The First Seventeen Years: Virginia, 1607-1624*, ISBN 0-8063-4739-2
* Neill, Edward D. (1869): *History of the Virginia Company of London with Letters to and from the First Colony Never Before Printed*, published by Joel Munsell, Albany, New York, nyopptrykk ved Brookhaven Press, ISBN 1-58103-401-6
* Price, David A. (2003): *Love and Hate in Jamestown: John Smith, Pocahontas, and the Heart of A New Nation*, New York: Alfred A. Knopf

## Eksterne lenker
* London Company i dag (grunnlagt i 1994, ikke beslektet på noen måte enn ved navnet)
* Liste over de første bosetterne, *Jamestown Rediscovery*
* 1606 Charter of the Virginia Company of London
* National Park Service
* The Virginia Company, *Daily Republican*